[{"text_idx": "#000002", "text": "Maadlejad tulid Jo\u0303gevalt kolme medalikohaga"}, {"text_idx": "#000003", "text": "AvalehtSportMaadlejad tulid Jo\u0303gevalt kolme medalikohaga"}, {"text_idx": "#000004", "text": "Laupa\u0308eval, 16. novembril toimus Jo\u0303geval, Virtuse spordihoones 40. Vooremaa auhinnavo\u0303istlus kreeka-rooma ja naistemaadluses. Kohale oli tulnud 302 maadlejat, kolmest riigist, Eestist, La\u0308tist ja Leedust, kokku 29-st maadlusklubist. La\u0308a\u0308neranna valda esindasid 7 noort maadlejat, kes treenivad Raskejo\u0303ustikuklubis Leola."}, {"text_idx": "#000005", "text": "\u201cKuna Jo\u0303geva on meist piisavalt kaugel ja kaasa so\u0303itvad lapsed olid u\u0308sna noored, otsustasime minna kohale pa\u0308ev varem, et hommikul saaksid noored kauem magada,\u201d u\u0308tles RJK Leola treener Janar So\u0303ber, \u201cVarem kohale minemisel on aga omad head ja vead. U\u0308hes ku\u0308ljest saavad vo\u0303istlejad kauem magada, teisest aga muudab varem kohale jo\u0303udmine vo\u0303istluse justkui ekskursiooniks, kus su\u0308u\u0308akse lastele meelepa\u0308rasemaid toite, o\u0308o\u0308bitakse vo\u0303o\u0303ras kohas jne \u2013 emotsioonide virr-varris ei suuda lapsed, eriti poisid, ha\u0308a\u0308lestuda vo\u0303istlusrez\u030ciimi. Sinna see Charli ja Atsi tulemus la\u0308ks.\u201d"}, {"text_idx": "#000006", "text": "U\u0308ldjoontes la\u0308ks meie noormaadlejatel siiski va\u0308ga ha\u0308sti. Kokku vo\u0303ideti 3 medalit, neist kaks ho\u0303bedas ja u\u0308he pronksi. Mia-Jessica Mo\u0308lder vo\u0303istles 9-aastaste tu\u0308drukute kehakaalus -28kg ja saavutas 2. koha. Samas vanuses, -35kg kehakaalus vo\u0303istelnud Kristelin Ku\u0308ket saavutas 7. koha. Lauri Laev osales samuti 9-aastaste hulgas, -36kg kehakaalus ja sai 10. koha. Charli Takk osales kuni 11-aastaste hulgas, -35kg kehakaalus ja sai 14. koha. Ats Kaasik osales 15-aastaste poiste hulgas, -38 kg kehakaalus ja sai tasuks 3. koha. Stefan-Lauri Mo\u0308lder osales samuti 15-aastaste seas, -57 kg kehakaalus ja saavutas va\u0308ga tugevas konkurentsis korraliku pa\u0308evato\u0308o\u0308ga 2. koha. Alvar Nikkel osales samuti U15 vanuses, -68 kg kehakaalus ja saavutas 5. koha."}, {"text_idx": "#000007", "text": "RJK Leola laste vo\u0303istlusso\u0303ite toetab Kultuurkapital."}]